CELEX: 32015D1211
Language: hr
Date: 2015-07-20 00:00:00
Title: Odluka Vijeća (EU) 2015/1211 od 20. srpnja 2015. o utvrđivanju stajališta koje u ime Europske unije treba zauzeti u okviru Glavnog vijeća Svjetske trgovinske organizacije o pristupanju Republike Kazakstana Svjetskoj trgovinskoj organizaciji

24.7.2015   
            
            
               HR
            
            
               Službeni list Europske unije
            
            
               L 196/16
            
         ODLUKA VIJEĆA (EU) 2015/1211
   od 20. srpnja 2015.
   o utvrđivanju stajališta koje u ime Europske unije treba zauzeti u okviru Glavnog vijeća Svjetske trgovinske organizacije o pristupanju Republike Kazakstana Svjetskoj trgovinskoj organizaciji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. te članak 207. stavak 4. prvi podstavak, u vezi s njegovim člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Vlada Republike Kazakstana podnijela je 29. siječnja 1996. zahtjev za pristupanje Marakeškom sporazumu o osnivanju Svjetske trgovinske organizacije („Marakeški sporazum”) na temelju članka XII. tog Sporazuma.
            
         
               (2)
            
            
               Radna skupina za pristupanje Republike Kazakstana osnovana je 6. veljače 1996. kako bi se postigao sporazum o uvjetima pristupanja prihvatljivima za Republiku Kazakstan i sve članice Svjetske trgovinske organizacije (WTO).
            
         
               (3)
            
            
               Komisija je u ime Unije u pregovorima dogovorila opsežan niz obveza Republike Kazakstana u području otvaranja tržišta i koje ispunjuju zahtjeve Unije u pogledu tarifa, izvoznih carina i trgovine uslugama.
            
         
               (4)
            
            
               Te su obveze sadržane u Protokolu o pristupanju Republike Kazakstana WTO-u („Protokol o pristupanju”).
            
         
               (5)
            
            
               Očekuje se da će pristupanje WTO-u imati pozitivan i dugotrajan učinak na proces gospodarskih reformi i održivi razvoj u Republici Kazakstanu.
            
         
               (6)
            
            
               Protokol o pristupanju stoga bi trebalo odobriti.
            
         
               (7)
            
            
               Člankom XII. Sporazuma iz Marakeša predviđa se da se uvjeti pristupanja dogovaraju između države pristupnice i WTO-a te da te uvjete, sa strane WTO-a, odobrava Ministarska konferencija WTO-a. Člankom IV.2. tog Sporazuma predviđa se da u razdobljima između sastanaka Ministarske konferencije Glavno vijeće obavlja njezine zadaće.
            
         
               (8)
            
            
               Potrebno je utvrditi stajalište koje u ime Unije treba zauzeti u okviru Glavnog vijeća WTO-a o pristupanju Republike Kazakstana WTO-u,
            
         DONIJELO JE OVU ODLUKU:
   Članak 1.
   Stajalište koje se u ime Europske unije treba zauzeti u okviru Glavnog vijeća Svjetske trgovinske organizacije o pristupanju Republike Kazakstana Svjetskoj trgovinskoj organizaciji jest da se odobri pristupanje.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 20. srpnja 2015.
      
         
            Za Vijeće
         
         
            Predsjednica
         
         F. MOGHERINI